Madison Parker

Madison Parker, echte namme: Zsannett Fröschl (Boedapest, 21 juny 1989), is in rêstend Hongaarsk neakenmodel en pornografysk aktrise fan etnysk Dútsk komôf, dy't ek wol gebrûk makke hat fan 'e artystenammen Madison, Medison, Zsannett en (op websiden) Barbara Bonita. Neffens har offisjele opjefte is se 1.60 m, mei in gewicht fan 51 kg.

Libben
Madison Parker is hikke en tein yn 'e Hongaarske haadstêd Boedapest. Yn 2007, doe't se achttjin jier wie, makke se har debút yn in pornografyske film. Sûnt spile se neffens de Internet Adult Film Database (IAFD) yn hast 160 pornofilms. Yn 2008 ferfear se nei de Feriene Steaten, dêr't se har nei wenjen sette yn Los Angeles, yn 'e steat Kalifornje. Dêr wurke se û.m. foar sokke foaroansteande labels as Evil Angel, New Sensations, Wicked Pictures, Jules Jordan Video, Zero Tolerance, Diabolic Video en Digital Playground.

Ek wurke Parker in protte foar pornowebsiden, lykas Twistys en Pure18.com. Hja sleepte trije nominaasjes yn 'e wacht foar in AVN Award (de Oskar fan 'e pornowrâld), en ien foar in Hot d'Or, de wichtichste Jeropeeske pornografypriis. Yn 2012 loek se har werom út 'e pornoyndustry.

Prizen en nominaasjes
 Jier Priis Resultaat Kategory Foar har optreden yn2009Hot d'Ornominearrebêste Jeropeeske stjern.f.t.2010AVN Awardnominearrebêste bûtenlânske artyste fan it jiern.f.t.nominearrebêste groepsekssêne (mei Andi Anderson, Adrianna Nicole, Bobbi Starr, Toni Ribas en Michael Stefano)Evil Anal 102011AVN Awardnominearrebêste anale sekssêne (mei Erik Everhard)Don't Make Me Beg 3

Keppelings om utens
 Offisjele webside fan Madison Parker
 Biografy en filmografy fan Madison Parker yn 'e Internet Movie Database (IMDb)
 Biografyske gegevens en filmografy fan Madison Parker yn 'e Internet Adult Film Database (IAFD)

Kategory:Hongaarsk neakenmodel
Kategory:Hongaarsk froulik pornoakteur
Kategory:Hongaarsk persoan fan Dútsk komôf
Kategory:Persoan fan Hongaarsk-Dútsk komôf
Kategory:Persoan berne yn 1989